Kreiranje i realizacija kampanje podizanja svijesti i javnog informisanja o štetnosti plastičnih kesa na životnu sredinu

PROJEKTNI ZADATAK

I BITNE KARAKTERISTIKE PREDMETA NABAVKE	
Predmet nabavke obuhvata kompletnu pripremu i realizaciju kampanje podizanje svijesti i javnog informisanja o štetnosti plastičnih kesa na životnu sredinu. 
Cilj kampanje je podizanje nivoa svijesti i interesovanja ciljnih grupa kroz promovisanje aktivnosti Naručioca i podizanje svijesti javnosti putem kreiranja i plasiranja adekvatnih sadržaja na svim tipovima medija i kroz osmišljavanje i realizaciju aktivnosti koje će biti sprovođene na terenu tokom trajanja Ugovora.
Neophodno je da planovi budu rezultat razumijevanja zadatih ciljeva i potreba Naručioca, uz razumijevanje potreba ciljnih grupa kojima se obraćamo. 
Kampanja će se voditi u kontinuitetu, a ponuđač je dužan da vrši mjesečne analize realizacije kampanje uz obrazloženje i da dostavi završni izvještaj zaključno sa istekom Ugovora i iste dostavlja Naručiocu.
Predmet javne nabavke podrazumijeva:
· Kreiranje predloga nastupa u okviru kampanje sa planom aktivnosti 
· Kreativna rješenja i produkcija 
· Medijsko planiranje i zakup
· Digitalno oglašavanje
· Upravljanje komunikacijom na društvenim mrežama
· Odnosi sa javnošću
· Monitoring i izvještavanje

Ako Izvršilac bez krivice Naručioca ili bez nepredviđenih okolnosti nastalih zbog izmjena u mjerenju podataka na pomenutim platformama ne ostvari minimum rezultata realizacijom kampanje, dužan je Naručiocu platiti na ime ugovorene kazne iznos u visini od 10% ugovorene vrijednosti sa PDV-om. U slučaju nepredviđenih okolnosti nastalih zbog izmjena u mjerenju podataka Izvršilac mora dostaviti dokaze o tim nepredviđenim okolnostima koji definitivno prikazuju da li su i u kojoj mjeri izmjene na platformama imale uticaj na rezultate
II KREIRANJE PREDLOGA NASTUPA U OKVIRU KAMPANJE SA PLANOM AKTIVNSOTI – Ponuđač je u obavezi da u okviru aktivnosti izradi komunikacionu strategiju koja će služiti kao osnov za planiranje i sprovođenje svih aktivnosti. Strateški dokument mora imati definisane ciljne grupe, formulisane ključne poruke, kanale za distribuciju i postavljene indikatore uspješnosti.
Ponuđač je u obavezi da izvrši sveobuhvatnu analizu i istraživanje relevantnog konteksta i postojećeg medijskog okruženja, uključujući percepcije ciljnih grupa, definiše izazove i prilike za komunikaciju. U okviru strateškog dokumenta neophodno je mapirati i segmentirati sve relevantne učesnike (izrada mape stejkholdera): građani, donosioci odluka, partneri, mediji, međunarodna zajednica i dr. 
Ponuđač je u obavezi da ključne poruke prilagodi svakoj ciljnoj grupi, sa jasno definisanim tonalitetom i tonom komunikacije. Komunikacija treba da uključuje tradicionalne medije, digitalne platforme, društvene mreže, događaje i direktnu komunikaciju, uz naglasak na inovativne i interaktivne formate. 
Strateškim dokumentom neophodno je definisati indikatore uspješnosti i metodologiju evaluacije u cilju praćenja i mjerenja efekata komunikacijskih aktivnosti (npr. doseg, vidljivost, angažman, promjene u percepciji ciljnih grupa). 
Komunikaciona i medijska strategija mora biti dostavljena u pisanoj formi Naručiocu najkasnije tri sedmice od potpisivanja Ugovora. Dokument mora da sadrži sljedeća poglavlja: Analiza situacije i kontekst, Ciljne grupe, Ključne poruke, Kanale i alate komunikacije, Akcioni plan aktivnosti sa vremenskim okvirom, Indikatore uspješnosti i metodologiju praćenja. 
Strategija mora biti utemeljena na istraživanju i jasno povezati komunikacijske aktivnosti sa ciljevima naručioca. 
U cilju jednostavnije komunikacije i operativnosti, neophodno je da ponuđač obezbijedi jednu osobu za kontakt koja će biti u redovnoj komunikaciji sa predstavnicima Naručioca na svim poslovima vezanim za predmet ove javne nabavke. 
III KREATIVNA RJEŠENJA I PRODUKCIJA – Ponuđač je u obavezi da u okviru aktivnosti zadužen za dizajn vizuelnog identiteta kampanje i knjigu grafičkih standarda, produkciju TV i radio spotova, digitalnih sadržaja (animacije, video klipovi, baneri, info grafici), print materijala (plakati, brošure, vodič…i) i outdoor oglašavanja (bilbordi, city light). 
Nadalje, ponuđač je u obavezi da izradi dokumentarni film u trajanju od minimum 20 minuta o značaju podizanja svijesti javnosti o štetnosti upotrebe plastičnih kesa i da izradi minimum 10 kratkih videa (trajanje 2 do 3 minuta) koji predstavljaju ključne poruke kampanja. 
Ponuđač je u obavezi da tokom trajanja Ugovora pruža usluge iz domena kreativnog rada i podrške u domenu usluga osmišljavanja i izrade kreativnih rješenja, osmišljavanju i razvijanju promotivnih aktivnosti i kreiranju promotivnih kampanja. Ponuđač je u obavezi da osmišljava i sprovodi sljedeće aktivnosti: izrada  strategije i plana taktičkih aktivnosti, kao i da na osnovu datog odobrenja Naručioca realizuje pojedinačne aktivnosti. 
Ponuđač je u obavezi da osmišljava i realizuje rješenja audiovizuelnih formata (TV i radijski spotovi, ostali audio i video promo sadržaji, materijali za društvene mreže i ostalo u skladu sa potrebama Naručioca). 
Za potrebe kampanje, od ponuđača se zahtijeva osmišljavanje i realizaciju rješenja formata za štampane medije, spoljašnje i unutrašnje površine za oglašavanje (bilbordi, panoi, itd.), kao i osmišljavanje i realizaciju rješenja formata za štampane promotivne materijale. 
Izvršilac je dužan da prije realizacije proslijedi materijal Naručiocu na odobrenje. 
IV MEDIJSKO PLANIRANJE I ZAKUP – Izrada medijskog plana sa predlogom kanala i termina oglašavanja i upravljanje zakupom medijskog prostora na svim tipovima medija. 
Ponuđač je u obavezi da obezbijedi optimalne uslove zakupa medijskog prostora na svim tipovima medija: TV, radio, novine i časopisi, spoljašnje i unutrašnje površine za oglašavanje (bilbordi, panoi).
Obaveza ponuđača je da izradi detaljne medijske planove, a u skladu sa prethodno dogovorenim parametrima medijske strategije. 
Ponuđač je u obavezi da obavlja kontrolu realizacije kampanje i, po potrebi, uz odobrenje Naručioca vrši izmjene u odobrenim medija planovima. 
Obaveza ponuđača je plaćanje zakupljenog medijskog prostora, u skladu sa odobrenim medija planom.  
Izvršilac je dužan da proslijedi medijski plan Naručiocu na odobrenje. 
V DIGITALNO OGLAŠAVANJE – Ponuđač je u obavezi da upravlja kampanjama na društvenim mrežama (Facebook, Instagram, TikTok, LinkedIn, X, YouTube); planira i sprovodi online oglašavanje (sponzorisane objave, displej i kontekstualni oglasi). 
Obaveza ponuđača je da za potrebe Naručioca obavlja usluge zakupa reklamnih površina na web portalima i sajtovima sa teritorije Crne Gore, društvenim mrežama i web pretraživačima. Kampanje će se realizovati putem lokalnih web portala i sajtova, društvenih mreža (Facebook, Instagram, TikTok, LinkedIn, X) i pretraživača (Google, YouTube). 
Ponuđač je dužan da tokom trajanja Ugovora pruži kontinuirani servis zakupa medijskog prostora na digitalnim kanalima za potrebe Naručioca. 
Kampanja se planira u skladu sa raspoloživim budžetom i na osnovu plana se po završetku kampanje dostavlja izvještaj o rezultatima. Ponuđač je u obavezi da dostavlja mjesečni plan oglasnih kampanja. Obaveza Ponuđača je da dostavlja i mjesečne izvještaje o realizaciji kampanja. 
VI UPRAVLJANJE KOMUNIKACIJOM NA DRUŠTVENIM MREŽAMA
Ponuđač treba da dostavi integrisani prijedlog nastupa na sljedećim društvenim mrežama: Facebook, Instagram, LinkedIn i X. Navedeni predlog mora biti odobren od strame Naručioca. 
Ponuđač je dužan da osmisli integrisanu kampanju usaglašenu sa ciljevima Naručioca. Neophodno je iskoristiti prednosti komunikacije na društvenim mrežama u cilju boljeg pozicioniranja Naručioca na društvenim mrežama. 
Za potrebe kampanje od ponuđača se zahtijeva da u saradnji sa nadzornim tijelom Naručioca u kontinuitetu implementira koncept promocije kroz aktivnosti na društvenim mrežama, a u svrhu povećavanja publike koja će pratiti i plasirati dalje ove sadržaje, a ujedno i bolje se upoznati sa aktivnostima Naručioca. Ponuđač treba da izradi strateški plan nastupa na društvenim mrežama, kao i mjesečne planove za realizaciju strateškog plana. 
Neophodna je administracija naloga na dnevnoj bazi za društvene mreže Facebook, Instagram, LinkedIn i X. Administracija obuhvata kreiranje objava na ovim društvenim mrežama i upravljanje komunikacijom, u koordinaciji sa timom Naručioca, po unaprijed definisanom algoritmu komunikacije. 
Ponuđač je obavezan da vrši obradu dijela postojeće građe i kreira nove sadržaje za društvene mreže, da kreira sve tipove objava na društvenim mrežama (foto, video, dizajn, prateće tekstove), kao i da sprovodi mjesečno ažuriranje plana i taktičkih akcija komunikacionih kampanja, kontrole tema za medijske objave, kontrola ključnih poruka, revizija i ažuriranje u skladu sa taktičkim aktivnostima klijenta.
VII ODNOSI SA JAVNOŠĆU – Ponuđač je dužan da osmisli integrisanu PR kampanju usaglašenu sa ciljevima Naručioca. Pored osmišljavanja komunikacionih ciljeva, obaveza Ponuđača je da za potrebe Naručioca osmišljava i realizuje promotivne događaje, press konferencije, radionice i aktivnosti na terenu, pisanje i distribuciju PR saopštenja, kao i angažovanje javnih ličnosti i influensera. 
Ponuđač je dužan da tokom trajanja Ugovora pripremi i realizuje minimum 10 događaja u sklopu promotivne kampanje po crnogorskim opštinama. Aktivnostima tokom kampanje moraju biti obuhvaćene sjeverna, centralna i južna regija Crne Gore. 
Obaveza ponuđača je da tokom trajanja Ugovora obezbijedi minimum 10 medijskih pojavljivanja ključnih aktera koji će građane Crne Gore informisati o kampanja. 
Ponuđač je dužan da sprovede minimum 10 objava o aktivnostima i rezultatima kampanje na web sajtu i društvenim profilima Ministarstva i Eko-fonda. 
U oblasti realizacije aktivnosti u segmentu odnosa sa javnošću, Ponuđač je u obavezi da izradi godišnji komunikacioni plan sa taktičkim planom. Komunikacioni plan treba da sadrži situacionu analizu i odabir PR sredstava uz pomoć kojih će se tokom trajanja Ugovora maksimizovati prisutnost Naručioca u tradicionalnim i novim medijima. Naručilac mora odobriti komunikacioni plan.
Za potrebe kampanje od ponuđača se zahtijeva proaktivno savjetovanje u vezi sa komunikacionim mogućnostima, kreiranje ključnih poruka, revizija i ažuriranje, konsultovanje i kreiranje tema koje imaju za cilj da privuku pažnju medija i javnosti, razvoj plana odnosa s nacionalnim i lokalnim medijima i uspostavljanje komunikacije sa ključnim medijima u ime Naručioca. 
VIII MONITORING I IZVJEŠTAVANJE – praćenje efekata kampanje                     (monitoring medijskih objava (press i TV clipping) medijski dosezi, digitalna analitika, istraživanje javnog mnjenja), izrada mjesečnih i završnog izvještaja sa preporukama. Obaveza ponuđača je da izradi i dostavi kvartalne, polugodišnje i godišnje izvještaje o sprovedenim aktivnostima Za potrebe analitike na digitalnim kanalima, ponuđač je dužan da dostavi periodične i završni izvještaj o sprovedenim aktivnostima bazirane na alatima za izvještavanje i analitiku  (Hootsuite, Google Analytics 4, Google Display Network, Google Search, Google Mobile, YouTube, Meta Business Suite). 
Ponuđač je dužan da obezijedi monitoring medijskih objava (press i TV clipping) kao i izvjštaje o realizaciji oglasnih kampanja na svim tipovima medija. 

